Copilă de 13 ani, căutată într-o pădure din Neamț după ce a fost văzută ultima dată acum 2 zile, în timp ce culegea flori
O minoră în vârstă de 13 ani este căutată de autorităţi în pădurea din localitatea Chicirea, după ce a fost văzută ultima dată, în urmă cu două zile, culegând flori în zonă, a informat sâmbătă Inspectoratul de Poliţie Judeţean (IPJ) Neamţ.
"Ultima dată, minora a fost văzută în seara zilei de 28 martie culegând flori în apropierea pădurii de lângă satul Chicirea", a declarat purtătorul de cuvânt al IPJ Neamţ, inspectorul Ramona Ciofu.
La acţiunea de căutare a minorei participă poliţişti, pompieri şi voluntari.
La solicitarea poliţiştilor, Inspectoratul General pentru Situaţii de Urgenţă a transmis un mesaj RO-ALERT cetăţenilor din comunele Stăniţa, Bâra, Boghicea şi Pânceşti din judeţul Neamţ şi Dagâţa şi Tansa din judeţul Iaşi.
Sursa: Agerpres
Dată publicare:
30-03-2024 13:47